Diari Oficial de la Generalitat Valenciana


Sumari del DOGV 9272, del 07-02-2022 (2022/533)

Informació pública del procediment de selecció de l'alternativa tècnica del programa d'actuació integrada del sector R-10.
--------------------------------------------------------------------------------------------------------------------------

### Dades del document

Número de DOGV
:   9272

Data del DOGV
:   07-02-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/533


Data del document
:   28-12-2021

Organisme emissor
:   Ajuntament de Bétera

Tipus de document
:   Anunci

Descriptors 

:   * Bétera
    * pla d'urbanisme

Informació pública del procediment de selecció de l'alternativa tècnica del programa d'actuació integrada del sector R-10. [2022/533]  
A. Entitat adjudicadora  
Nom oficial: Ajuntament de Bétera  
Adreça postal: carrer de Gascón Sirera, núm. 9  
Localitat: Bétera  
Codi postal:46316  
País: Espanya  
Unitat administrativa responsable: Departament d'Urbanisme  
Telèfon: 162 758 377 ext.5  
Adreça de correu electrònic: icnuiyljq@yreuew.xu  
  
B. Dades generals sobre informació del programa d'actuació integrada  
Les bases de programació per a l'elecció de l'alternativa tècnica i selecció d'adjudicació de la condició d'agent urbanitzador del Programa d'actuació integrada del sector de sòl urbanitzable R-10 del Pla general de Bétera van ser aprovades pel Ple de l'Ajuntament en sessió celebrada el 20 de desembre de 2021 i estan publicades en la pàgina web de l'Ajuntament en https://www.betera.es/es/pagina/informacion-publica  
  
Tots els documents i informació rellevant estaran accessibles i a la disposició de qui estiga interessat a presentar ofertes en la pàgina web de l'ajuntament en https://www.betera.es/es/pagina/informacion-publica i el Departament d'Urbanisme de l'Ajuntament de Bétera des de la publicació de l'anunci en el DOGV fins a les 13.00 hores del dia de finalització del termini de presentació d'alternatives tècniques.  
  
C. Objecte del programa d'actuació integrada  
Constitueix l'objecte del contracte la programació del Sector R-10 urbanitzable residencial del Pla general de Bétera.  
L'ordenació de l'esmentat sector es preveu en el vigent el Pla parcial del sector R-10 aprovat per la Comissió Territorial d'Urbanisme de 4 d'abril de 2011, publicat en el Butlletí Oficial de la Província de València en data 23.09.2011.  
L'àmbit del Pla parcial vigent, així com la seua ordenació tant estructural com detallada, es descriu amb detall en l'annex I (pla de situació), en l'annex II (pla d'ordenació detallada), i en els annexos IV i V (fitxes de planejament i gestió).  
Com s'ha descrit amb antelació, les presents bases regulen les qüestions de caràcter tècnic, juridicoeconòmic i procedimental per les quals es regiran les dues fases del procés de programació del sector R-10 de Bétera, que són: el concurs per a l'elecció de l'alternativa tècnica del programa i el concurs per a la formulació de les proposicions jurídic-econòmiques i la selecció de l'agent urbanitzador responsable d'executar l'actuació urbanística en règim de gestió indirecta.  
  
Segons el Reglament (CE) núm. 213/2008, de la Comissió, de 28 de novembre de 2007, que modifica el Reglament (CE) núm. 2195/2002 del Parlament Europeu i del Consell, pel qual s'aprova el vocabulari comú de contractes públics (CPV), i les directives 2004/17/CE i 2004/18/CE del Parlament Europeu i del Consell sobre els procediments dels contractes públics, referent a la revisió del CPV, en la fase d'elecció de l'alternativa tècnica del Programa, el codi nomenclatura CPV és 71240000-2 «Serveis d'arquitectura, enginyeria i planificació» i en la fase de selecció i adjudicació de la condició d'urbanitzador del Programa, el codi nomenclatura CPV és 45211360-0 «Treballs de construcció de desenvolupament urbà».  
  
D. Tramitació i procediment  
D'acord amb la base 14a de programació.  
  
E. Requisits de solvència específics per a la fase de selecció de l'alternativa tècnica  
D'acord amb la base 9a.I.  
  
  
F. Criteris de selecció de la fase de selecció de l'alternativa tècnica  
Són els determinats en la base 12a.I.  
  
G. Lloc, data i termini de presentació de les alternatives tècniques  
La presentació d'ofertes es realitzarà en la seu electrònica d'aquesta entitat local (https://sta.betera.es/sta/relec/ CatalogBrowse), en l'apartat d'Urbanisme, en «R10 Iniciativa de programació».  
Els licitadors hauran de presentar les seues ofertes en el registre electrònic de l'Ajuntament de Bétera, durant el termini de tres mesos comptats des de la publicació de l'anunci de licitació en el Diari Oficial de la Generalitat Valenciana, pel qual es convoca la presentació d'alternatives tècniques del Programa d'actuació integrada per al desenvolupament del sector R-10 del Pla general de Bétera. Si l'últim dia de presentació coincidira amb inhàbil, el termini s'entendrà prorrogat al primer dia hàbil següent.  
  
Hauran de rebre's les proposicions a través del tràmit en l'apartat d'Urbanisme, en «R10 Iniciativa de programació», de la seu electrònica de l'Ajuntament de Bétera, https://sta.betera.es/sta/relec/ CatalogBrowse. En aquest tràmit s'indicarà nom i cognoms del presentador i raó social de l'empresa licitadora, números de telèfon i/o de fax i, en tot cas, adreça de correu electrònic, el tràmit se signarà amb la signatura electrònica del licitador o persona que li represente. A més, hauran d'indicar la licitació a la qual concórrega, i acompanyarà els documents corresponents a les proposicions, ajustats als annexos que consten en aquest plec. Aquests documents hauran de protegir-se de manera que es puga accedir amb contrasenya o clau secreta. El tipus d'arxiu on anirà la documentació de cadascun dels sobres haurà de ser amb extensió.zip i estar encriptat amb AES-256 amb una contrasenya d'almenys 7 caràcters a elecció del licitador, contrasenya que haurà de ser la mateixa per a tots els sobres a presentar i que s'haurà de facilitar al correu emvrykaes@bgudbk.mg amb anterioritat immediata a l'obertura de les proposicions.  
  
H. Despeses de publicitat  
Taxa per prestació de serveis urbanístics.  
L'Ajuntament de Bétera té establida en la seua Ordenança Fiscal núm. 6 reguladora de les taxes per prestació de serveis relatius a actuacions urbanístiques acordada en el ple de 5 de juny de 2017 i publicada en BOPB núm. 118 de 21 de juny de 2017.  
La gestió i liquidació de les taxes que resulten exigibles s'efectuarà de conformitat amb el que es disposa en la citada ordenança fiscal.  
Seran a càrrec del proponent triat en la fase de selecció de l'alternativa tècnica les despeses de publicitat per la publicació del/els anuncie/s de la convocatòria de presentació d'alternatives tècniques del Programa d'actuació integrada per al desenvolupament del sector R-10 del Pla general de Bétera i per la publicació de l'acord d'aprovació de l'alternativa tècnica, amb un import màxim estimat de 200 euros.  
Seran a càrrec de l'urbanitzador designat les despeses de publicitat per la publicació dels anuncis de la convocatòria de presentació de proposicions juridicoeconòmiques, per la publicació de l'aprovació del Programa d'actuació integrada per al desenvolupament del sector R-10 del Pla general de Bétera i per la publicació del text íntegre del conveni urbanístic que se subscriga; amb un import màxim estimat de 500 euros.  
  
  
Bétera, 28 de desembre de 2021.- L'alcaldessa presidenta: Elia Verdevio Escriba.